REGOLAMENT TAL-KUMMISSJONI (KE) Nru 931/2004
tat-30 ta’ April 2004
li jistabbilixxi l-valuri fissi fuq l-importazzjoni għad-determinazzjoni tal-prezz ta’ dħul ta’ ċerti frott u legumi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea
Wara li kkunsidrat ir-Regolament tal-Kummissjoni (KE) Nru 3223/94 tal-21 ta’ Diċembru 1994 rigward regoli dettaljati għall-applikazzjoni ta’ l-arranġamenti għall-frott u legumi (1), kif l-aħħar emendat bir-Regolament (KE) Nru 1947/2002 (2), u b’mod partikolari l-Artikolu 4(1) tiegħu,
Billi:
(1)
Ir-Regolament (KE) Nru 3223/94 jipprevedi, bl-applikazzjoni tar-riżultati tan-negozjati kummerċjali multilaterali ta’ l-Urugwaj, il-kriterji għall-istipulazzjoni mill-Kummissjoni tal-valuri fissi fuq l-importazzjoni minn pajjiżi terzi, għall-prodotti u l-perjodi li huma preċiżati fl-Anness tiegħu.
(2)
Bl-applikazzjoni tal-kriterji hawn fuq imsemmija, il-valuri fissi fuq l-importazzjoni għandhom ikunu stipulati fuq il-livelli li jissemmew fl-Anness ta’ dan ir-Regolament,
ADOTTAT DAN IR-REGOLAMENT:
Artikolu 1
Il-valuri fissi fuq l-importazzjoni li jissemmew fl-Artikolu 4 tar-Regolament (KE) Nru 3223/94 huma stipulati bħalma indikat fit-tabella li tidher fl-Anness.
Artikolu 2
Dan ir-Regolament għandu jidħol fis-seħħ fl-1 ta’ Mejju 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, tat-30 ta’ April 2004.